Följegyzések szerint a legnagyobb vesekő
több mint egykilós és 17 cm átmérőjű volt.
A páciens nem nyelte le a kókuszdió méretű követ.
Vesekövek szervezetünkben képződnek,
de sajnos, pokoli fájdalmak közepette távoznak.
A vesekő kemény kristály, amely vesékben,
húgyvezetékben,
húgyhólyagban
vagy húgycsőben képződhet.
A vizelet kalciumból,
nátriumból,
káliumból,
oxalátból,
húgysavból
és foszfátból álló vegyületeket tartalmaz.
Ha ezekből túl sok van jelen,
vagy a vizelet túl savas vagy lúgos,
a részecskék kicsapódhatnak és kristályosodhatnak.
Ha a bajjal nem foglalkozunk,
a kristályok egyre nőnek, és hetek, hónapok, esetleg évek múlva
észlelhető követ képeznek.
Leggyakrabban kalcium-oxalát-kristály szokott képződni,
ez teszi ki a vesekövek kb. 80%-át.
Ritkábbak a kalcium-foszfátból és a húgysavból képződő kövek.
Kissé más típusúak
a magnézium-ammónium-foszfát, másként struvit kövek,
amelyeket baktériumfertőzés okozhat.
Ennél ritkább köveket génrendellenesség
vagy egyes gyógyszerek okozhatnak.
Amíg a vesekő egy helyben van, nehéz fölfedezni.
Ha elindul a veséből a húgyvezetéken át,
éles szélei fölsértik a húgyutak falát.
E szövetben lévő idegvégződések
metsző fájdalmat közvetítenek az idegrendszeren keresztül.
A sérülésekből vér juthat a vizeletbe.
A jelenség hányingerrel,
hányással
s vizelés közbeni égő érzéssel párosulhat.
Ha a kő elég nagy, hogy a vizelet útját elzárja,
fertőzést vagy visszafolyást okozhat,
és magát a vesét károsítja.
De a legtöbb vesekő nem válik ennyire súlyossá,
nem igényel invazív beavatkozást.
Az öt milliméternél kisebb átmérőjűek
általában maguktól távoznak a szervezetből.
Orvosunk gyakran bőséges vízfogyasztást
és fájdalomcsillapítót javasol
a folyamat fölgyorsítására.
Ha a kő kissé nagyobb,
alfablokkolókkal lazíthatják a húgyvezeték izmait,
és megkönnyíthetik a kő távozását.
A kálium-citrát nevű szer
csökkenti a vizelet savasságát, s így oldja a követ.
Közepes méretű, legfeljebb kb. tíz milliméteres köveknél
az egyik lehetőség a hanghullámokkal való kőzúzás.
A testen kívül gerjesztett lökéshullámmal való kőzúzás lényege,
hogy erős ultrahang lökéshullámot irányítanak közvetlenül a kőre.
A lökéshullámok a kőben is rezgést keltenek,
és kis buborékok ütköznek bele.
Az eredő erők apróbb darabokra zúzzák szét a követ,
melyek aztán könnyebben távozhatnak.
De a hanggal való kőzúzás nem járható,
ha a kő túl nagy,
ezért olykor invazívabb beavatkozásra van szükség.
Tágításul merev csövet, sztentet vezetnek a húgyvezetékbe.
Száloptikán keresztül lézerlökésekkel zúzzák a követ.
A követ el lehet távolítani sebészeti úton is,
a páciens hátán vagy ágyékán keresztüli bemetszéssel.
De hogyan lehet megelőzni a vesekövet?
Aki hajlamos rá,
orvosa bőséges vízfogyasztást javasolhat,
hiszen a víz hígítja a kalcium-oxalátot és más vegyületeket,
amelyek később fájdalmas kővé alakulnának.
A sült burgonyában,
a spenótban,
a rebarbarában
és a répában sok az oxalát,
így orvosunk korlátozást javasolhat.
Noha a kő gyakran kalciumot tartalmaz,
az ételben és italban lévő kalcium mégis segít,
mert megköti az oxalátot a tápcsatornában,
mielőtt felszívódna és elérné a vesét.
Ha mégis köve keletkezne, ezzel nem áll egyedül.
Adataink szerint az arány nő,
de a világrekordot valószínűleg nem egyhamar sikerül megdönteni.